Public procurement notice: Contract Notice
Published: 2021-03-05
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 85111000: Hospital services
Submission deadline: 2021-03-26

Technical requirements: Helsingin ja Uudemaan sairaanhoitopiiri pyytää tarjoustanne palleatyräleikkausten leikkaussalipalvelusta tämän tarjouspyynnön ja sen liitteiden mukaisesti.
Hankinnan kohteena on palvelukokonaisuus, joka muodostuu palleatyräleikkausten leikkaussalitoiminnasta oheistoimintoineen. Palveluun sisältyy leikkaustoiminnan vaatimat tilat, laitteet, tarvikkeet, oheispalvelut ja henkilöstö lukuun ottamatta leikkaavia kirurgeja (pääoperatööri ja assistentti), jotka ovat HUS:n henkilöitä. Leikkaustoiminnan sujuvan organisoinnin ja potilasturvallisuuden takaamiseksi palvelu tulee tuottaa siten, että Meilahden sairaalasta (Haartmaninkatu 4, Helsinki) leikkaukseen siirrettävän potilaan siirtokuljetuksen pituus on yhteen (1) suuntaan enintään kuusi (6) kilometriä.
Tarjoajan ja tarjotun palvelun tulee täyttää tässä tarjouspyynnössä ja sen liitteissä esitetyt vaatimukset.
Liitteet, jotka on merkitty tarjouslomakkeiksi, tulee täyttää liitteissä olevien ohjeiden mukaisesti ja liittää mukaan tarjoukseen. Latauslinkki liitteelle 5 löytyy tämän tarjouspyynnön osiosta Hankinnan kohteen kriteerit ja liitteelle 9 osiosta Tarjouspyynnön muut ehdot.
Liitettä 3 (Henkilötietojen käsittelyn kuvaus) ei palauteta tarjouksen liitteenä, vaan se täydennetään yhteistyössä valitun toimittajan kanssa sopimusta valmisteltaessa.
Vaihtoehtoiset tarjoukset eivät ole sallittuja. Rinnakkaiset tarjoukset eivät ole sallittuja. Osatarjoukset eivät ole sallittuja.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä. Alihankkijaa koskevat tiedot tulee antaa erillisellä liitteellä, joka ladataan osaksi tarjousta ja nimetään "Alihankkijan tiedot".
Nimetyt alihankkijat katsotaan tarjoajan resursseiksi. Tarjoajan on sitouduttava siihen, että nimetyt alihankkijat ovat käytettävissä hankinnan toteuttamiseen, jos tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä tarjouspyynnössä on vaadittu, ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi (1) organisaatio, joka hoitaa kaiken yhteydenpidon HUS:n kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin. Ryhmittymää koskevat tiedot tulee antaa erillisellä liitteellä, joka ladataan osaksi tarjousta ja nimetään "Ryhmittymän tiedot".